**Սյուդադ դել Էստե** (իսպ.՝ Ciudad del Este),Պարագվայի մեծությամբ երկրորդ քաղաքն է և Ալտո Պարանա դեպարտամենտի վարչական կենտրոնը։ Սա առաջին հերթին առուծախի և առևտրի կենտրոն է։ Բնակչությունը կազմում է մոտ 274 հազար մարդ։

Քաղաքը հիմնադրվել է 1957 թվականին Բրազիլիայի հետ սահմանին գտնվող Պարանա գետի վրա և կոչվել է Պուերտո Ֆլոր դե Լիս։ Ավելի ուշ այն վերանվանվել է Պուերտո-Պրեսիդենտ-Ստրեսներ անունով՝ Պարագվայի նախագահ Ալֆրեդո Ստրեսների պատվին (իսպ.՝  *Puerto Presidente Stroessner*), 1989 թվականին նրա տապալումից հետո ստացավ Սյուդադ դել Էստե (Արևելյան քաղաք) անվանումը։

Քաղաքը հանդիսանում է այսպես կոչված «Երեք սահմանների շրջանի» մի մասը՝ անմաքս առևտրի գոտի, և քանի որ ստեղծվել է որպես սահմանային առևտրի կենտրոն, ստացել է ազատ նավահանգստի կարգավիճակ։ Այսպիսով, Սյուդադ դել Էստեի գլխավոր տեսարժան վայրերը նրա խանութներն են։

Քաղաքը ուղիղ փողոցներով բաժանված է առանձին թաղամասերի, որոնք բնակեցված են ըստ ազգության։ Բնակչության մեծ մասը ծագումով ասիացիներ են. թայցիներ, կորեացիներ, արաբներ և պարսիկներ, ուստի այստեղ շատ մզկիթներ և պագոդաներ կան։

Թայվանի կառավարությունը վճարել է քաղաքապետարանի կառուցման համար՝ ՄԱԿ-ում Պարագվայի աջակցության դիմաց, ինչի պատճառով շենքի վրա ծածանվում է Թայվանի դրոշը։

Աշխարհի ամենահզոր «Իտայպու» ՀԷԿ-ի կառուցման շնորհիվ քաղաքը մեծապես աճել է։ 1965 թվականին Պարանա գետի վրա բացվել է 552 մետրից մի փոքր ավելի երկարությամբ «Բարեկամության կամուրջը», որը կապում էր Սյուդադ դել Էստեն հարևան բրազիլական Ֆոս դու Իգուասու քաղաքի հետ։ Այն միաժամանակ սահմանային անցակետ է, որը շրջապատված է բարձր ցանցով։

Էկոնոմիկա
---------

Բարեկամության կամուրջ Պարանայի վրայով
Սյուդադ դել Էստեն արտադրում է Պարագվայի ՀՆԱ-ի մոտ 60%-ը և աշխարհի երրորդ խոշոր ազատ տնտեսական գոտին է Մայամիից և Հոնկոնգից հետո։ Այստեղ է գտնվում «*Itaipu Binacional»* ընկերության վարչակազմի պարագվայական մասը, որը կառավարում է Բրազիլիային և Պարագվային հավասար մասով պատկանող «Իտայպու» հիդրոէլեկտրակայանը։ Քաղաքի տնտեսությունը (եւ ընդհանուր առմամբ Պարագվայի) կողմնորոշված է Բրազիլիայի տնտեսության վրա, քանի որ աշխարհում ամենահզոր ՀԷԿ-ի արտադրած էլեկտրաէներգիայի 95 տոկոսը վաճառվում է Բրազիլիային (տարեկան 300 միլիոն ԱՄՆ դոլար)։ Ամեն օր բազմաթիվ բրազիլացիներ հատում են սահմանը՝ Սյուդադ դել Էստեում էժան ապրանքներ գնելու համար, հիմնականում՝ սպառողական էլեկտրոնիկա, որոնց տարեկան շրջանառությունը գնահատվում է 1,2 միլիարդ ԱՄՆ դոլար։

Բնակչության հիմնական զբաղմունքը առևտուրն ու մաքսանենգությունն է։ Սյուդադ դել Էստեին հաճախ անվանում են «Լատինաամերիկյան Հոնկոնգ»։ Քաղաքի կենտրոնը հսկայական շուկա է։ Այս առևտրի միայն փոքր մասն է օրինական, մնացածը մաքսանենգ ճանապարհով տեղափոխվում է հարևան Արգենտինա և Բրազիլիա։

Սյուդադ դել Էստեի տեսարանը Բրազիլիայից։ Աջ կողմում Բարեկամության կամուրջն է։

Տրանսպորտ
---------

Քաղաքի արվարձանում գտնվում է «Գուարանի» միջազգային օդանավակայանը։

Կլիմա
-----

Սյուդադ դել Էստե քաղաքում կլիման չափավոր է, այն գտնվում է տաք բարեխառն գոտում՝ առանց կանոնավոր ձնածածկույթի։ Տարվա ընթացքում զգալի տեղումներ են լինում նույնիսկ չոր ամիսներին։ Կյոպպենի կլիմաների դասակարգման համաձայն՝ կա խոնավ մերձարևադարձային կլիմա (Cfa ինդեքս)՝ միատեսակ խոնավությամբ և շոգ ամառներով։


|  **Ջերմաստիճանի և տեղումների տարեկան միջին ցուցանիշները Сьюдад-дель-Эсте** |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | տարին |
| միջին առավելագույնը (°C) | 31,7 | 31,6 | 30,8 | 27,5 | 24,6 | 22,2 | 23,0 | 24,2 | 25,8 | 28,4 | 30,1 | 31,2 | 27,6 |
| միջին ջերմաստիճանը (°C) | 26,1 | 25,8 | 24,7 | 21,5 | 18,4 | 16,3 | 16,4 | 17,6 | 19,3 | 22,1 | 24,1 | 25,6 | 21,5 |
| միջին նվազագույնը (°C) | 21,1 | 21,3 | 20,1 | 17,2 | 13,6 | 11,4 | 11,3 | 12,3 | 13,8 | 16,6 | 18,3 | 20,1 | 16,3 |
| տեղումների քանակը (մմ) | 184,1 | 154,2 | 136,1 | 140,7 | 132,3 | 131,9 | 90,6 | 115,0 | 130,2 | 176,0 | 163,5 | 139,9 | 139,9 |
| *Աղբյուր՝ World Climate* |

Ծանոթագրություններ
------------------

1. 1 2  "На стыке трех границ". *ИноСМИ.Ru* (in ռուսերեն). 2014 թ․ հունվարի 16. Արխիվացված է the original 2017 թ․ հունիսի 11-ին. Retrieved 2017 թ․ հունիսի 9. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  Matt Lake (2006 թ․ փետրվարի 17). "Itaipu Binacional: An Achievement in Massive Construction and Power Production" (PDF) (in անգլերեն). Brazil 06’ Magazine. Արխիվացված է the original (PDF) 2006 թ․ սեպտեմբերի 22-ին. Retrieved 2013 թ․ նոյեմբերի 23. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  *Diana Jean Schemo* In Paraguay Border Town, Almost Anything Goes(անգլ.) // *The New York Times* : newspaper. — 1998. — С. 3. Архивировано из первоисточника 8 Մարտի 2016.
4. ↑  "GUARANI INTL" (in անգլերեն). World Aero Data. Արխիվացված է the original 2013 թ․ դեկտեմբերի 2-ին. Retrieved 2013 թ․ նոյեմբերի 23. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "Климат Сьюдад-дель-Эсте". *Climate-Data.org*. Արխիվացված է the original 2019 թ․ հունիսի 9-ին. Retrieved 2019 թ․ հունիսի 9. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Сьюдад-дель-Эсте(իսպ.)
* Официальный сайт города Сьюдад-дель-Эсте(իսպ.)